Sorry, Epp, et ma Kaarli looga mingid pahad vaimud välja kutsusin   See polnud üldse nii mõeldud. Mulle lihtsalt tuli see lugu meelde, mõeldes kooli vajalikkusele. Tegelikult küsib vist iga laps, et miks peab koolis käima. Ja iga vanem annab erineva vastuse. Ja igaüks saab koolist erinevaid teadmisi eluks kaasa.  Kaarli-dialoog on siin ju tegelikult kontekstist välja rebitud ja point pole selles, et vanemad ei taha vastata ja lapsega tegeleda. Aga eks ma edaspidi olen  ettevaatlikum, kirjutan dialoogile pika eel- ja järelloo ka igaks juhuks   Või jätan üldse kirjutamata, et vaimud vagusi püsiksid.  Aga Kaarlil on väga head ja hoolivad vanemad, üks parimaid perekondi, keda mina oma elu jooksul näinud olen. Lihtsalt ka vanemad väsivad küsimustele vastamast ja peavad vahepeal puhkama, et ei lahmiks umbes.  Ütlesin ise kunagi ühele nelja-aastasele tüdrukule, et  ma ei jõua enam su küsimustele vastata. Ta oli natuke aega tasa ja siis küsis: "Aga kus siis mina kõik teada saan, kui ma ei küsi." Jah, eks see nii ongi. Kui ei küsi, ei saa ka teada. Ütlesin tüdrukule, et las ma natuke puhkan ja siis vastan jälle. Ta ootas ilusti.  Aga vaala ruumala arvutamisega jään mina hätta (uimed ja muu värk). Samas on mul nüüd info, et Leeloo oskab väga hästi arvutada   .  Ja mina vastaks nüüd Kaarlile ilmselt: "Küsime Leeloo käest, mitu vaala järve mahub." Kuigi Kaarlit see vaevalt enam huvitab, ta peaaegu täiskasvanud juba. Ja oskab ise arvutada. Aga kui ise ei oska, on oluline omada infot, et kuidas jõuda vastuseni. Leida igal alal tegija. Ja pakkuda oma oskusi vastu.